nae dien de weduwe diericx wijlen vander
borch met zeken huen vrienden gecomen is
bijden raide des stad van loeven opdoende en
te kynnen geven dat zoe vre de momwen
bijder selv stad huen kynden gestelt en geordineert
huer niet nairde en assisteerden zoe datmen
enige goede des voirs wijlen diericx ten
mynsten quetse en t mynst scaden vercoopen
om de haeflichste sculden te moegen hvollen
het soude gescapen zijn dat zij en huer
kynden veele meerde lasten en scaden dair
af hebben souden versueken datmen wouten
vanden tymple nu t tijt borgmeest des stad
die een vand voirs momboen gestelt was
soude willen onderwijsen huer en den anden
momboen tot behoef van huen voirs kynden
te willen assisten en behulpen Dair op de voirs
wout allegeerde seggen dat hij gheen moboir
en was noch hem oick der momborien met
onderwynden en woude hebben genoech te
doene met zijns selfs dingen Mair was wair
dat dierick wijlen vander borch zijn zwagher
voirs zijn testament gemaict hadde en metten
selven testamente geordineert wair aen datmen
de sculden vvallen soude en nae dien de stadt
den voirs wouten onderwesen hadde dbeste te willen
doen zunderlinge zoe vre de voirs wijlen dierick
zijn zwag getesteert en geordineert hadde Soe is
den selve uutgesproken dat de voirs wout vand
tymple der voirs weduwen en momboen assisten
sal totten voldoene Nae uutwijsen vand testamente
des voirs wijlen diericx vand borch en niet voirde
act in consilio septembris xx
I